stanford-oval/wikipedia huggingface dataset:
FlyMontserrat
Onnettomuudet

19. huhtikuuta 2011 yhtiön kone ajautui laskeuduttuaan ulos kiitotieltä jarruongelmien vuoksi ja törmäsi vuorenrinteeseen John A. Osbornen lentoasemalla. Kukaan ei loukkaantunut.
7. lokakuuta 2012 FlyMontserratin lento 107 (Britten-Norman BN-2A Islander, rekisteritunnus VP-MON) syöksyi maahan pian lähdettyään lentoon Antiguasta. Lentäjä ja kolme neljästä matkustajasta kuoli turmassa. Koneen oikeanpuoleinen moottori ei tuottanut onnettomuushetkellä tehoa. Syyksi selvisi se, että oikean puolen polttoainesäiliön korkki ei ollut sopiva, ja säiliöön oli päässyt huomattavia määriä vettä.
16. lokakuuta 2012 yhtiön lentokone ajautui sivuun kiitotieltä laskeuduttuaan Montserratille. Kukaan ei loukkaantunut.
FlyMontserratin BN-2 Islander John A. Osbornen lentoasemalla.
Ferrari 612 Scaglietti

| Ferrari 612 Scaglietti |
| --- | --- |

Valmistustiedot
Valmistusmaa:   Italia
Valmistaja:  Ferrari
Valmistusvuodet:  2004–2011
Korimalli:  2-ovinen Coupe
Luokka:  Grand Tourer
Edeltäjä:  Ferrari 456M
Teknisesti samankaltaisia:  Ferrari 599 GTB Fiorano
Tekniset tiedot
Moottori:  V12
Iskutilavuus:  5 748 cm3
Teho:  533 hv
Huippunopeus:  320 km/h
Kiihtyvyys:  4,2 s (0–100 km/h)
Vetotapa:  takaveto
Ferrari 612 Scaglietti
Ferrari 612 Scaglietti on vuodesta 2004 vuoteen 2011 valmistettu 2+2-paikkainen coupe-malli.
Yleistä

Mallin on suunnitellut Pininfarina. Ferrarin johtaja Luca di Montezemolo nimesi auton modenalaisen alumiinin muotoiluun erikoistuneen Sergio Scagliettin mukaan. Scagliettin käsialaa ovat muun muassa monet 50- ja 60-luvun aikana valmistetut Ferrarit. 612 Scaglietti on Ferrarin toinen kokonaan alumiinista valmistettu malli (ensimmäinen oli 360 Modena). Auton mallimerkinnän 612 ensimmäinen numero tulee auton litratilavuudesta (noin 6 l) ja kaksi jälkimmäistä viittaavat moottorinsylinterilukuun.
Ferrarin perinteet 612 Scaglietin tapaisen 2+2-paikkaisen Grand Tourer -mallin valmistamiselle ovat pitkät. Ensimmäinen V12-moottorilla varustettu auto Ferrari 166 Inter esiteltiin vuonna 1948 ja ovat seuranneet muun muassa 212 Inter (1951), 250 GT (1960), 330 GT (1964), 365 GT ja viimeisimpänä 456M 1990-luvulla.
Moottori on sijoitettu ohjaamon etupuolelle, hieman etuakselin takapuolelle. Samoin vaihdelaatikon sijoittamisella on pyritty saamaan auton painopiste mahdollisimman taakse ja alas. Auton painosuhde on 46/54 % (edessä/takana), joka on hyvä saavutus etumoottoriselle autolle.
Tammikuussa 2007 Ferrari esitteli 60-vuotisen historiansa kunniaksi yksilöllisen 612 Scaglietti Sessanta -erikoismallin, jota valmistetaan ainoastaan 60 kappaletta. Siinä on F1-vaihdelaatikko sekä lukuisa joukko erikoisvarusteita, muun muassa CCM-jarrujärjestelmä, Bosen mediajärjestelmä, peruutustutka kameralla, tv-viritin ja vakionopeudensäädin.
Moottori

Moottori on sama vapaastihengittävä 65-asteinen V12-tyyppinen kone, jota käytetään myös 575M Maranellossa.
5,7 V12, 5 748 cm3 (89 × 77 mm), Tipo F133E, 397 kW (533 hv) @ 7 250 r/min, 588 Nm @ 5 250 r/min, 11,2:1
Tekniikka

Vaihdelaatikko joko manuaali tai F1
Suorituskyky

Vaikka auto tarjoaakin kohtuullisen mukavat tilat neljälle hengelle, ei se häviä suorituskyvyssä monellekaan urheiluautolle.
Huippunopeus: 320 km/h
Kiihtyvyys 0–100 km/h: 4,2 s
Kiihtyvyys 0–400 m: 12,3 s (manuaali) / 12,25 s (F1A-vaihteisto)
Kiihtyvyys 0–1000 m: 22,1 s (manuaali) / 21,95 s (F1A-vaihteisto)
Kulutus: 20,7 l/100 km (yhd.)
Varusteet

Jokainen malli tilataan Carrozzeria Scaglietti Personalisation -ohjelman kautta, jolloin asiakas pääsee vaikuttamaan itse auton eri osa-alueisiin: race & track, ulkonäkö ja väri, sisusta ja materiaalit sekä varustelu ja matkustus. Vuodesta 2006 lähtien saatavilla on myös HGTS- ja HGTC-urheiluvarustepaketit, jotka sisältävät mm. erilaisia vanne-, pakoputkisto-, jousitus- ja vaihdelaatikkovaihtoehtoja.
Mittoja

Autossa on pitkä akseliväli sekä pieni etu- ja takaylitys.
Pituus: 4 902 mm
Leveys: 1 956 mm
Korkeus: 1 344 mm
Akseliväli: 2 949 mm
Raideleveys (e/t): 1 688/1 641 mm
Omamassa: 1 725 kg
Polttoainesäiliö: 108 l
Tavaratila: 240 l
Renkaat (e/t): 245/45 ZR18, 285/40 ZR19
Aiheesta muualla

Kuvia tai muita tiedostoja aiheesta Ferrari 612 Scaglietti Wikimedia Commonsissa
Heather McCartney

Heather Louise McCartney (alk. Heather Louise See, s. 31. joulukuuta 1962 Tucson, Arizona, Yhdysvallat) on yhdysvaltalaissyntyinen taiteilija, joka on Paul McCartneyn adoptiotytär. Hänen biologiset vanhempansa ovat geologi Joseph Melville See Jr. ja sittemmin Paul McCartneyn kanssa avioitunut Linda McCartney. Valokuvaaja Mary McCartney ja muotisuunnittelija Stella McCartney ovat Heather McCartneyn pikkusisarpuolia Linda ja Paul McCartneyn liitosta. Heather McCartney ei ole naimisissa, eikä hänellä ole lapsia.
Aiheesta muualla

Heather McCartney Internet Movie Databasessa. (englanniksi)
Fit for 55

Fit for 55 -paketti on heinäkuussa 2021 EU:n komission esittelemä suuri ilmastopolitiikan uudistusesitys, joka sisältää esityksiä muun muassa uusiutuvan energian osuuden lisäämisestä. Paketti sisältää ehdotuksia EU:n lähivuosien ilmasto­toimista ja käytännön työ­kaluista, joilla voidaan vähentää päästöjä, esimerkiksi lain­säädäntö­ehdotuksia. Uutena työkaluna ehdotetaan hiili­tulleja hiili-intensiivisille tuotteille, jotka tulevat löyhemmän ympäristösäätelyn maista. Komissio tekee ehdotuksia EU:n lain­säädännöksi, joista EU:n jäsenmaat ja EU-parlamentti päättävät. Parlamentin ja jäsen­maiden odotetaan neuvottelevan ehdotuksesta ainakin parin vuoden ajan saadakseen niistä EU-maita sitovia lakeja. Esityksessä on noin 4000 sivua.
Historia

Fit for 55 -paketti esiteltiin heinäkuussa 2021. Samalla viikolla esiteltiin myös EU:n metsästrategia, joka perustuu EU:n biodiversiteettistrategiaan. Komission mukaan strategia tukee Fit for 55 -pakettia.
Nimi

EU:n päästövähennystavoite on, että vuonna 2030 sen kasvi­huone­kaasu­päästöt olisivat 55 prosenttia pienemmät kuin vuonna 1990. Tavoite on osa EU:n ilmastolakia, joten se velvoittaa oikeudellisesti tekemään päästöjä leikkaavia toimia. Ilmastopaketin englanninkielinen nimitys Fit for 55 (valmiina 55:een) on johdettu uudesta tavoitetasosta. Vuoteen 2050 mennessä EU haluaa olla ilmastoneutraali, hiilidioksidi­päästöjä voitaisiin siis tuottaa korkeintaan sen verran kuin niitä sidotaan hiilinieluihin.
Sisältö

Fit for 55 -paketin ehdotuksia:
kaikki rekisteröidyt uudet autot olisivat vuodesta 2035 lähtien päästöttömiä
lentoliikenteen ilmaiset päästöoikeudet poistetaan asteittain, kerosiinin verohelpotukset poistetaan ja lentoliikenteelle tulee biopolttoaineen sekoitevelvoite
alusten täytyy korvata ilmaan päästämänsä hiilidioksiditonnit samalla tavalla kuin tehtaat ja voimalaitokset
polttoaineen jakelijat ja lämmityksen myyjät joutuvat ostamaan päästöoikeuksia, jotka loppuasiakas maksaa omassa laskussaan.
Komissio perustaa kymmenien miljardien eurojen "sosiaalisen ilmastorahaston", joka auttaa köyhimpiä eurooppalaisia lämmitysremonttien ja ilmastoystävällisten autojen rahoittamisessa
Aiheesta muualla

Valtioneuvosto: Fit for 55
Europaeum

Europaeum on kymmenen eurooppalaisen huippuyliopiston yhteenliittymä, joka sai alkunsa vuonna 1992. Sen tehtävänä on tukea yliopistojen välistä yhteistyotä ja Eurooppa-aiheista tutkimusta sekä vahvistaa yleiseurooppalaista ajatustenvaihtoa.
Suomalaisista yliopistoista järjestöön kuuluu Helsingin yliopisto.
Järjestöön kuuluvat yliopistot > Alankomaat

Leidenin yliopisto
Järjestöön kuuluvat yliopistot > Espanja

Complutense-yliopisto, Madrid
Järjestöön kuuluvat yliopistot > Italia

Bolognan yliopisto
Järjestöön kuuluvat yliopistot > Puola

Jagiellonian yliopisto, Krakova
Järjestöön kuuluvat yliopistot > Ranska

Panthéon-Sorbonnen yliopisto, Pariisi
Järjestöön kuuluvat yliopistot > Saksa

Bonnin yliopisto
Järjestöön kuuluvat yliopistot > Suomi

Helsingin yliopisto
Järjestöön kuuluvat yliopistot > Sveitsi

Kansainvälisten opintojen instituutti (HEI), Geneve
Järjestöön kuuluvat yliopistot > Tšekki

Kaarlen yliopisto, Praha
Järjestöön kuuluvat yliopistot > Yhdistynyt kuningaskunta

Oxfordin yliopisto
Aiheesta muualla

Järjestön virallinen kotisivu
Fitfarm

| Fitfarm Oy |
| --- | --- |
Yritysmuoto:  osakeyhtiö
Perustettu:  2002 
Toimitusjohtaja:  Matias Koistinen
Puheenjohtaja:  Juha Larm
Avainhenkilöt:  Jutta Larm, Juha Larm ja Matias Koistinen
Kotipaikka:   Tampere, Suomi
Toimiala:  personal training
Liikevaihto:  1,6 milj. euroa (2022)
Liikevoitto:  -0,2 milj. euroa (2022)
Omistaja:  Jutta Larm
Kotisivu:  http://www.fitfarm.fi/
Infobox OKVirheellinen NIMI-arvo: 
Fitfarm Oy (ent. Xemax Oy) on tamperelainen laihdutus-, elämäntapa- ja treenivalmennuksiin erikoistunut yritys, jonka päätoimiala ovat erilaisille asiakasryhmille räätälöidyt verkkovalmennukset. Yritys omistaa Fitfarm-liikunta- ja valmennuskonseptin ja sen valikoimiin kuuluu myös personal training -palvelut, lisäravinteet ja treenivälineet.
Yritys on kuulunut 2010-luvulla Kauppalehden tekemissä listauksissa Suomen kovimpiin kasvuyrityksiin ja menestyneimpien yritysten kärkijoukkoon. Yrityksen toimitusjohtaja on Matias Koistinen.
Historia

Idea Fitfarmiin syntyi Jutta Gustafsbergin mukaan ihan vahingossa, kun hän alkoi vuonna 2009 valmistautua body fitness-kilpailuihin valmentajansa kehonrakentaja Jari Mentulan kanssa. Hän kirjoitti kokemuksistaan blogiinsa, josta tuli hyvin suosittu. Blogin lukijat pyysivät Gustafsbergiltä ja Mentulalta laihdutus- ja treenineuvoja ja niin blogin ympärille syntyi verkkovalmennus. Se oli aluksi ilmainen, mutta kun käyttäjiä oli yli 60 000, FitFarm-kurssi kaupallistettiin, sillä kurssiin liittyviin kysymyksiin vastaamiseen meni niin paljon  aikaa.
Gustafsberg ja Mentula aloittivat yhteisvalmennukset vuonna 2010. Yrityksen liikevaihto oli tuolloin 280 000 euroa. Yrityksen ensimmäisiä työntekijöitä olivat valmentaja Satu Kalmi ja personal trainer Tero Kivinen.
Yritys kasvoi aluksi hitaasti, mutta vuonna 2012 televisio-ohjelma Jutta ja superdieetit toi yritykselle julkisuutta ja liikevaihto kasvoi 1,5 miljoonaan euroon, josta tuloksen osuus oli 474 000 euroa. Seuraavana vuonna yhtiön liikevaihto kaksinkertaistui kolmeen miljoonaan euroon tuloksen ollessa 897 000 euroa. Televisiossa pyöri silloin Jutta ja puolen vuoden superdieetit parhaaseen katseluaikaan.
Syksyyn 2014 mennessä yritys oli valmentanut netin kautta yli 70 000 maksavaa asiakasta. Personal trainer -ohjausta sai silloin noin viisisataa ihmistä ympäri Suomen. Personal trainer -palveluita ostettiin myös itsenäisiltä yrittäjiltä.
Vuonna 2015 televisiojulkisuutta yritykselle toivat Jutta ja huikeat häädieetit ja Jutan ja Vertin supersinkkudieetti ja yrityksen liikevaihto oli noin kolme miljoonaa euroa ja tulos noin puoli miljoonaa.  Gustafsberg luopui toimitusjohtajuudesta, ”koska ei ole koskaan pitänyt exceleistä”. Uudeksi toimitusjohtajaksi valittiin Olli Suominen, joka oli toiminut fitnessalalla vuodesta 1998, ollut toimitusjohtajana mukana kahden fitnessbrändin (FAST Sports Nutrition ja WFC eli Wolf Fitness Club) rakentamisessa. Suominen oli mukana myös alusta asti FitFarmin toiminnassa, ensin yhteistyökumppanina, sitten konsulttina.
Vuonna 2016 yrityksessä työskenteli sen omistaja Jutta Gustafsbergin lisäksi kolme työntekijää ja nelisenkymmentä alihankkijaa.
Vuonna 2017 Xemax ja sen toimitusjohtaja Suominen ostivat yhteensä 18 prosenttia Trainer4You-koulutuskonsernista. Kaupan tavoite oli tiivistää yhtiöiden yhteistyötä muun muassa verkkovalmennuksissa. Trainer4You oli Suomen suurin ja yksi Euroopan johtavia personal trainer -alan koulutusorganisaatioita ja se työllisti yli 20 asiantuntijaa. Vuonna 2016 sen liikevaihto oli yli 4 miljoonaa euroa.
Vuonna 2024 Fitfarmilla oli asiakkaita valmennuksessa yli 270 000.[lähde? ]
Tuotteet

Fitfarmin palveluihin kuuluu eri tavoitteita tukevia verkkovalmennuksia, personal training -palveluita ja näissä tarvittavia välineitä. Keväällä 2018 tarjolla oli 11 verkkovalmennusta, joiden kestot vaihtelivat 4 viikosta 12 viikkoon. Personal training -palveluita oli tarjolla eri puolella Suomea: Helsinki, Juva, Jyväskylä, Kuopio, Lahti, Oulu, Pohjanmaa, Rovaniemi, Tampere, Turku ja Vantaa. Valmennuspakettien kestot vaihtelivat kuukaudesta vuoteen. FitFysio tarjosi apua tuki- ja liikuntaelinten huoltoon ja ongelmiin. Yrityksen verkkokaupassa myytiin edellä mainittujen lisäksi myös treenivälineitä, vaatteita, kirjoja, retriittejä, rentoutusäänitteitä, ravintolisiä ja vitamiineja.
Vuonna 2024 verkkovalmennuksia oli 10 ja kursseja 13 sekä saliohjelmia 6. Valikoimassa oli laihdutusvalmennuksia, elämäntapavalmennuksia sekä treenivalmennuksia.
Aiheesta muualla

Yrityksen verkkosivu
Hedi Viisma

Hedi Viisma on virolaissyntyinen kromaattisen kanteleen soittaja.
Viisma aloitti kanteleensoiton 7-vuotiaana ja sai musiikin maisterin arvon Sibelius-Akatemiasta vuonna 2006. Hänen tohtorintutkintonsa, joka tarkastettiin maaliskuussa 2019, oli Suomen ja Viron ensimmäinen, joka keskittyi kromaattiseen kanteleeseen. Viisma on keskittynyt Johann Sebastian Bachiin, mutta myös nykysäveltäjien kanssa työskentelemiseen laajentakseen kromaattiselle kanteleelle laadittua ohjelmistoa. Hän on esiintynyt monissa eri maissa ja pitänyt myös luentokonserttoja. Hän on tehnyt opetustyötä Georg Ots -musiikkikoulussa ja Viron musiikki- ja teatteriakatemiassa.
Viisma on työskennellyt Ylen tuotantokoordinaattorina.
Harry W. Schreck

Harry W. Schreckin suunnittelema Suomen Pankin talo Tampereen Hämeenkadulla.
Harry W. Schreck (25. lokakuuta 1904 – 13. marraskuuta 1995) oli suomalainen arkkitehti.  Schreck perusti vuonna 1936 oman arkkitehtitoimiston Tampereelle ja johti sitä aina vuoteen 1990 saakka.
Rakennuksia

Riistaveden kirkko, Kuopio  1934 (yhdessä Eino Pitkäsen kanssa)
Suomen Pankin talo, Hämeenkatu 13, Tampere  1943
Aamulehden talo (rakennuksen korotus), Hallituskatu 14, Tampere 1950
Tampereen Säästöpankin talo, Hämeenkatu 12, Tampere 1952
Kalevan tornit, Kalevan puistotie 19–23 / Teiskontie 1–9 / Petsamonkatu 14, Tampere 1951–1956
Pyynikin uimahalli, Pirkankatu 10–12, Tampere  1954–1957
Veturimiesten talo, Kalevan puistotie 11, Tampere 1955
Suomen Pankin setelipaino, Rauhankatu 19, Helsinki 1955
Suomen Pankin päärakennuksen virastosiipi,  Helsinki 1957–1960
Äetsän uimahalli ja palloiluhalli, Äetsä  1970
Rauman Merikoulu, Rauma 1970
Kaukajärven koulu ja vapaa-aikatalo, Tampere 1972
Tampereen teknillinen korkeakoulu, I-vaihe, Tampere 1974
Ahvenisjärven peruskoulu, Tampere  1974
Hervannan lukio, Tampere  1978
Aiheesta muualla

Kuvia tai muita tiedostoja aiheesta Harry W. Schreck Wikimedia Commonsissa
Koskesta voimaa-sivusto: Kalevan tornitalot
Koskesta voimaa-sivusto: Pyynikin uimahalli
Koskesta voimaa-sivusto: Suomen Pankin talo
Tornitalo Teiskontie 7:ssä.
Heinäjärvi (Saarijärvi, Kalliolahti)

| Heinäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°39′14″N, 25°09′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saarijärven alue (14.61)
Laskuoja:  oja Katajajärveen 
Järvinumero:  14.618.1.003
Mittaustietoja
Pinnankorkeus:  132,5 m  
Pituus:  730 m  
Leveys:  270 m  
Rantaviiva:  1,721 km  
Pinta-ala:  11,99 ha  
Tilavuus:  0,0004244 km³ 
Keskisyvyys:  3,54 m  
Suurin syvyys:  8 m  
Saaria:  ei saaria 
 fiHeinäjärvi 
Heinäjärvi  on Keski-Suomessa Saarijärvellä  Kalliolahden lähellä sijaitseva järvi.
Maantietoa

Järvi on 730 metriä pitkä, 270 metriä leveä, ja sen pinta-ala on 12,0 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 424 400 kuutiometriä. Sen keskisyvyys on 3,5 metriä ja suurin syvyys on 8,0 metriä. Sen rantaviivan pituus on 1,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Katajapuron valuma-alueeseen (14.618) se kuuluu. Järven vedenpinnan korkeus on 132,5 metriä mpy.
Heini Salonen

| Heini Salonen> Henkilötiedot |
| --- | --- |
Kansalaisuus:   Suomi
Tennispelaaja
Palkintorahat:  2 293 USD
Kaksinpeli
Paras sijoitus:  -
Voitot/tappiot:  3–11
Nelinpeli
Paras sijoitus:  -
Voitot/tappiot:  3–9
Aiheesta muualla
ITF
WTA
Heini Salonen (s. 11. heinäkuuta 1993) on suomalainen tennispelaaja. HVS-Tennistä edustava Salonen on voittanut Suomen mestaruuden ulkokentillä kaksinpelissä vuonna 2008 ja nelinpelissä vuosina 2008 ja 2009 sekä sisäkentillä kaksinpelissä 2008 ja 2010 ja nelinpelissä 2010. Lisäksi hän on edustanut Suomea Fed Cupissa.
Ura

Huhtikuussa 2008 Salonen pääsi edustamaan Suomea Fed Cupissa Piia Suomalaisen vetäydyttyä selkävamman takia. Neljästä kaksinpelistään ja kahdesta nelinpelistään hän onnistui voittamaan vain kaksinpelin Andjela Kankarasia vastaan. Elokuussa hän pelasi uransa ensimmäisessä ITF-turnauksessa Savitaipaleella. Hän voitti avauskierroksella Volha Dukon, mutta hävisi toisella kierroksella turnauksen ykkössijoitetulle Hanne Skak Jensenille.
Fed Cupissa 2009 Salonen pääsi pelaamaan nelinpeliä kahdesti Cecilia Estlanderin kanssa maaotteluiden jo ratkettua. Seuraavana vuonna Fed Cupissa hän pääsi pelaamaan maaottelun ratkettua Saana Saarteisen kanssa nelinpeliä. Heinäkuussa alle 18-vuotiaiden EM-kilpailuissa hän tippui kolmannella kierroksella. Tampere Openissa hän voitti avauskierroksella viidenneksi sijoitetun Anett Schüttingin.
Ezra Miller

| Ezra Miller |
| --- | --- |
 Ezra Miller San Diegon Comic-Conissa 2017.
Henkilötiedot
Syntynyt: 30. syyskuuta 1992 (ikä 32) New Jersey, Yhdysvallat
Ammatti:  näyttelijä
Aiheesta muualla
IMDb 
Elonet
Ezra Matthew Miller (s. 30. syyskuuta 1992 New Jersey) on yhdysvaltalainen näyttelijä. Hänet tunnetaan elokuvista Poikani Kevin (2011) ja Elämäni seinäruusuna (2012). Hän on näytellyt myös yksittäisissä jaksoissa muun muassa televisiosarjoissa Californication, Kova laki: Erikoisyksikkö ja Kallista kipua.
Lokakuussa 2014 Warner Bros. ilmoitti, että Miller on valittu näyttelemään Salama-supersankaria DC Comicsin sarjakuviin perustuvassa elokuvasarjassa. Hahmo teki lyhyen ensiesiintymisensä vuonna 2016 elokuvassa Batman v Superman: Dawn of Justice ja esiintyi myöhemmin elokuvassa Justice League (2017). Hahmon oma sooloelokuva The Flash saa ensi-iltansa vuonna 2022.
Miller näytteli vuoden 2016 elokuvassa Ihmeotukset ja niiden olinpaikat hahmoa nimeltä Valio Barebone. Elokuva perustuu Harry Potter -kirjojen ja elokuvien maailmaan.
Vuodesta 2022 lähtien Milleria on syytetty häiriökäyttäytymisestä, pahoinpitelystä ja murtautumiseen liittyvistä välikohtauksista, jotka johtivat useisiin pidätyksiin ja syytteisiin. Milleriä on syytetty myös alaikäisen groomingista.
Nuoruus

Ezra Matthew Miller syntyi Wyckoffissa, New Jerseyssä 30. syyskuuta 1992. Hänellä on kaksi vanhempaa sisarta nimeltä Saiya ja Caitlin. Heidän äitinsä Marta Miller (o.s. Koch) on moderni tanssija, ja isänsä Robert S. Miller oli Hyperion Booksin vanhempi varapresidentti ja toimitusjohtaja, ja myöhemmin hänestä tuli kustantaja Workman Publishingissa. Millerin isä on juutalainen; heidän äitinsä on hollantilaista ja saksalaista syntyperää. Miller itse on sanonut olevansa juutalainen ja "hengellinen". Kuusivuotiaana hän alkoi kouluttautua oopperalaulajaksi voittaakseen puhevammansa. Miller on laulanut Metropolitan Operassa ja esiintynyt Philip Glassin oopperan White Raven Yhdysvaltain ensi-illassa. Miller kävi Rockland Country Day Schoolia ja The Hudson Schoolia. Hän jätti koulunsa 16-vuotiaana Afterschool-elokuvan julkaisun jälkeen.
Ura

Millerin ura elokuvassa alkoi vuonna 2008 Antonio Camposin elokuvassa Afterschool, jossa Miller esitti teini-ikäistä sisäoppilaitoksessa asuvaa poikaa, joka kuvaa vahingossa kahden luokkatoverinsa huumekuolemat, minkä jälkeen häntä pyydetään kokoamaan muistovideo. Seuraavana vuonna Miller esiintyi City Islandilla Andy Garcíana, Julianna Marguliesin ja Steven Straitin kanssa. Vuonna 2010 Miller näytteli Beware the Gonzo -elokuvan pääosassa ja hänellä oli sivurooli Every Day -elokuvassa, jotka molemmat saivat ensi-iltansa Tribecan elokuvajuhlilla. Sen jälkeen Miller esiintyi BBC Filmsin draamassa Poikani Kevin (2011) yhdessä Tilda Swintonin ja John C. Reillyn kanssa. Elokuvan käsikirjoitti ja ohjasi Lynne Ramsay. Elokuva perustui amerikkalaisen Lionel Shriverin vuoden 2003 samannimiseen romaaniin. Televisiossa Miller näytteli Damienia Showtin-hittikomediasarjassa Californication. Miller esiintyi Royal Painsissa Tucker Bryantina kahden kauden ajan. Vuoden 2012 elokuvasovituksessa romaanista Elämäni seinäruusuna Miller näytteli Patrickia näyttelijöiden Logan Lerman ja Emma Watsonin rinnalla.
Millerille on palkittu Sons of an Illustrious Fathe -yhtyeen laulu-, rumpu- ja lyömäsoittimien musiikkitallenteiden laulamisesta jo vuonna 2011. Bändi on trio, johon kuuluvat Lilah Larson (laulu, kitara, basso ja rummut), Josh Aubin (basso, koskettimet, kitara, laulu) ja Miller. Vuonna 2019 yhtye julkaisi coverin Pussycat Dollsin kappaleesta "Don't Cha", ja Miller esiintyi sen musiikkivideossa.
Miller näytteli Valio Barebonea vuoden 2016 elokuvassa Ihmeotukset ja niiden olinpaikat, joka on Harry Potter -elokuvasarjan jatko-osa. Hän uusi roolinsa elokuvan jatko-osassa Ihmeotukset: Grindelwaldin rikokset, joka julkaistiin marraskuussa 2018. Miller näytteli myös Ihmeotukset: Dumbledoren salaisuudet -elokuvassa, joka julkaistiin huhtikuussa 2022.
Miller esittää Barry Allenia, eli salamaa Warner Brosin DC Comicsin elokuvassa. Miller esiintyi salamana ensimmäisen kerran cameosissa elokuvissa Batman v Superman: Dawn of Justice ja Suicide Squad ja jatkaen roolissaan yhtenä Justice Leaguen päärooleista.  Miller esittää hahmoa itsenäisessä elokuvassa The Flash, joka on määrä julkaista vuonna 2023. Miller osallistui Middle East Film and Comic Coniin vuonna 2018 edustaen hahmoaan DC Comicsin franchising-elokuvassa Justice League. Vuonna 2020 hän esitti salamaa uudelleen cameo-esiintymisessä Arrowverse-crossover-tapahtumassa, Crisis on Infinite Earths.
Joulukuussa 2020 Miller näytteli Trashcan Mania Paramount+ -televisiominisarjassa The Stand, joka perustuu Stephen Kingin samannimiseen romaaniin.